ད་ཐིག་ལེ་ལ་དོན་ལྔས་
བསྟན་ཏེ། བདག་གཉིད་པའི་བག་ཆགས་དང་། ཐིག་ལེ་ལ་རིག་པ་གཏད་པ་དང༌། ཡེ་ཤེས་ཀྱི་
སྦྱང་པ་དང་༑ གསལ་བ་ལ་བསླབ་པ་དང༌། མཆོག་གི་དགོངས་པ་བསྟན་པའོ། །དེ་ཡང་དང་
པོ་དབེན་པའི་གནས་སུ་མཚམས་དམ་པར་བཅད། མཐུན་པའི་ཡོ་བྱད་མ་ལུས་པ་ཚགས་སུ་
བསག དེ་ནས་བླ་མ་ལ་གསོལ་བ་གདབ་པ་དང་། ཡི་དམ་གྱི་སྒོམ་བཟླས་དྲག་པོ་དང༌། མཁའ་
འགྲོ་ལ་ཚོགས་ཇི་ལྟར་མང་བར་འབུལ། དད་པ་དང་གུས་པ་དང་འདུན་པ་དྲག་པོ་ཡང་ནས་
ཡང་དུ་བྱ་བ་གལ་ཆེའོ། །དེ་ནས་རང་ལུས་གཞོགས་གཡས་པ་ས་ལ་ཕབ་ནས་གཉིད་པའམ།
ལུས་ཅི་བདེར་ཉལ་བར་བྱ་བ་ཡིན་པས་རྨི་ལམ་འཆར་བ་ཡིན་ནོ། །དེ་ཡང་རང་ལུས་གསས་ཁང་
,':
་
363

ཐེག་པ་ཆེན་པོ་གསང་སྔགས་མ་རྒྱུད་ཐུགས་རྗེ་ཉི་མའི་རྒྱུད་གསུམ
-,
:
"ཞ་
..
དྲུག་ལ་དབང་པོ་ཡན་པས་རྨི་ལམ་འབྱུང་བ་ལ་གཉིས་ཏེ། བག་ཆགས་ཀྱི་རྨི་ལམ་དང་། ལམ་གྱི་
རྨི་ལམ་མོ། །དེ་ཡང་དང་པོ་ནི། སྔ་མ་འཁོར་བ་ཐོག་མ་མེད་པའི་དུས་ནས། ཀུན་གཞི་ལ་བག་
ཆགས་ཀྱི་ས་བོན་རྣམ་པར་བརྟས་པས། དེའི་རང་བཞིན་ཡིད་ཀྱི་འགྱུ་བ་རྨི་ལམ་དུ་སྟོན་པ་ཡིན་
ཏེ། གནས་དྲུག་གི་འཁོར་ལོ་ལ་རྩ་མདུད་ཡི་གེའི་རྣམ་པ་ཅན་དུ་ཡོད་པས། ལས་ཀྱི་བསགས་པ་
གང་ཆེ་ལ་འཇུག་པས༑ རིས་དྲུག་གཅིག་གི་རྨི་ལམ་འབྱུང་སྟེ། རྐང་མཐིལ་རྩ་གནས་ན་ན་རག་
དུ་ཏི་རྒྱུ། ནང་དུ་རླུང་སེམས་ཞུགས་ན་ཞེ་སྡང་གི་རྨི་ལམ་མེ་འོབ་དང་ཆུ་རླུང་གིས་གཡེང་བ་
དང༌། བསད་བཅད་ལས་སོགས་པ་རྨིས༑ གསུམ་འདུས་གསང་པའི་རྩ་སྣེར་ཏྲི་དུ་རྒྱུ། ནང་དུ་
རླུང་སེམས་ཞུགས་ན་འདོད་ཆགས་ཀྱི་རྨི་ལམ་ལྟོ་གོས་བཀྲེས་སྐོམ་དང་། བུད་མེད་ལས་སོགས་
སྲེད་ལེན་ཆགས་སྤྱོད་རྨིས། ལྟེ་བ་སྲིད་པའི་འཁོར་ལོར་སུ་ཏྲི་རྒྱུ། ནང་དུ་རླུང་སེམས་ཞུགས་ན་
གཏི་མུག་གི་རྨི་ལམ་མུན་པ་དང་ཆུ་བོ་རྒྱ་མཚོ་མི་གཙང་བ་དང་མཛེ་ཅན་དུད་འགྲོ་ལས་སོགས་
རྨིས། སྙིང་ཁར་མིའི་ས་བོན་རྣི་པྲི་རྒྱུ། ནང་དུ་རླུང་སེམས་ཞུགས་ན་ཕྲག་དོག་གི་རྨི་ལམ་ཡུལ་
ཁྱིམ་དོག་པ་དོང་བྲག་བར་དུ་བཅུག་པ་གཡང་ལ་ལྟུང་བ་གཞན་ལ་སྨོད་པ་རང་གཞན་གྱིས་བཙོན་
པར་དང་བཅུག་པ་རྨི། མགྲིན་པའི་རྩ་སྣེ་ཐ་བཻ་རྒྱུ། ནང་དུ་རླུང་སེམས་ཞུགས་ན་ང་རྒྱལ་གྱི་རྨི་
ལམ་ཁྲོམ་ཚོགས་དང༌། དམག་ཚོགས་དང་གོ་མཚོན་འཐབ་བསྣོལ་གཡོ་འཁྲུག་ཁྲག་མཚོན
[ མཚོ] ཐོར་སེར་རྨི། སྤྱི་བོ་ན་རྩ་མདུད་ཨ་འདྲ་རྒྱུ། ནང་དུ་རླུང་སེམས་ཞུགས་ན་དུག་ལྔ་ཚང་
ལ་ཤས་ཆུང་བའི་རྨི་ལམ། གླུ་གར་རོལ་རྩེད་དང་མེ་ལོང་ལྟ་བ། མེ་ཏོག་འཕྲེང་བ་ཐོག་པ་དེ་ལས་
སོགས་པའི་ལོངས་སྤྱོད་ཐམས་ཅད་རྨི་བ་ཡིན། དེ་རྣམས་སྔ་མའི་བག་ཆགས་ཤས་གང་ཆེ་བ་
བཞིན་འདིར་ཡང་རྨི། སྤྱོད་པ་ཡང་དེ་རྣམས་ལྟར་ཆ་མཐུན་དུ་འགྱུར། དེ་ཇེ་ཆེ་ཇེ་རགས་སུ་
སོང་ནས་འཆི་བའི་བར་དོ་ལ་སྣང་བ་རིགས་དྲུག་མངོན་པར་ཤར་ནས། སྐྱེ་གནས་གང་མཐུན་
གྱི་འཁོར་བའི་ལས་དང་ཉོན་མོངས་པ་མངོན་པར་འགྱུར་བ་ནི་བག་ཆགས་ཀྱི་རྨི་ལམ་ཡིན་ཏེ།
ཐོག་མེད་སྔ་མའི་ལས་ཀྱིས་དབང་བྱས་པས། །དེའི་བག་ཆགས་ཀུན་གཞིའི་ས་བོན་ལས། །རྩ་
ལྔ་གསས་ ཁང་ རིགས་ དྲུག་ ས་བོན་དུ། །རླུང་སེམས་ཞུགས་ པས་ དུག་ ལྔ་ ཆ་ ཚང་ བལྟས་
364

༄༅། །མ་རྒྱུད་ཐུགས་རྗེ་ཉི་མའི་རྨི་བ་ལམ་དུ་ཁྱེར་བའི་འགྲེལ་པ་བཞུགས་པ་ལེགས་སྙོ། །
[ བརྟས] ། །མེ་འོབས་ཆུ་རླུང་གཡེང་ཁྱེར་བསད་བཅད་དང༌། །བཀྲེས་སྐོམ་ཆགས་སྲེད་
འདོད་པའི་གདུང་བས་ཁྱེར། །མུན་ཁུང་རྒྱ་མཚོ་དུད་འགྲོ་མི་གཙང་གནས། །ཡུལ་ངན་འཕྲང་
དོག་ གཡང་ ས་ སྣོད་ དང་ བཅུད། ། དམག་ ཚོགས་ གོ་ མཚོན་ འཐབ་ འཁྲུགས་ ཐོག་ སེར་
འབེབས། །གླུ་གར་རོལ་མོ་རྒྱན་འདོགས་ལོངས་སྤྱོད་ཉབ། །སྔ་མའི་བག་ཆགས་གཏིང་འཐས་
ཤས་ཆེ་རྨི། །ལས་དང་སྤྱོད་པ་ལུས་བསོད་ཆ་མཐུན་འགྱུར། །ཇེ་ཆེ་རགས་པས་སྐྱེས་ནས་
ལྕགས་མག་ལས། །མེ་མཆེད་ནགས་ཚལ་བསྲེག་པའི་དཔེ་བཞིན་དུ། །ཀུན་གཞིའི་དཀྱིལ་ན་ས་
བོན་རྒྱུ་ཡོད་པས། །རྒྱུ་ལས་རྐྱེན་འཕྲད་འབྲས་བུ་སྐྱེ་བར་ངེས༑ །སྐྱེས་པའི་ལས་བསགས་བར་
དོར་མངོན་ཤར་ནས། །རིས་དྲུག་སྡུག་བསྔལ་རྒྱ་མཚོར་ལྟུང་བ་ལས། །ཐར་བར་འདོད་ན་རྨི་
བ་ལམ་དུ་ཁྱེར། །ས་བོན་རྒྱུ་བཅོམ་འབྲས་བུ་དངོས་སུ་གཞོམ། །སྣང་སྲིད་རྨི་ལམ་ལྟ་བུའི་རང་
བཞིན་ལ། །བསྒོམ་པ་རྨི་ལམ་ལྟ་བུར་སྦྱངས་བྱས་པས། །སྤྱོད་པ་རྨི་ལམ་ལྟ་བུར་གྱུར་ནས་
ཀྱང་། །འབྲས་བུ་རྨི་ལམ་ལྟ་བུར་སངས་རྒྱས་འཐོབ། ཅེས་གསུངས་པ་ཡིན་པས། སྔ་མའི་
བག་ཆགས་ཤས་གང་ཆེ་བ་རྨི། ལས་ཀྱང་དེ་དང་འདྲ་བར་སྤྱོད། སྤྱོད་པ་ཡང་དེ་འདྲར་འགྱུར།
ལུས་ཀྱང་དེ་འདྲར་ལེན། བསོད་ནམས་དེ་འདྲར་འཐོབ། ཐམས་ཅད་ཆ་མཐུན་དུ་འགྱུར་བས།
ཇེ་ཆེ་ཇེ་རགས་ས་བོན་གྱི་རྒྱུ་ལས་རྐྱེན་དང་འཕྲད་པའི་དུས་སུ་འབྲས་བུ་སྐྱེ་བར་ངེས་སོ། །སྐྱེས་
པའི་ལས་བསགས་པས་བར་དོར་སྣང་བ་མངོན་པར་གྱུར་ནས་རིས་དྲུག་གང་དང་ལས་མཐུན་
པའི་ལུས་བླང་སྟེ། དམྱལ་བ་ཚ་གྲང༌། ཡི་དྭགས་བཀྲེས་སྐོམ། བྱོལ་སོང་གླེན་ལྐུགས། མི་བྲེལ་
འཕོང་། ལྷ་མ་ཡིན་འཐབ་བརྩོད། ལྷ་ཕམ་ལྟུང་རྣམས་ཀྱི་ལུས་བླངས་ནས་སྡུག་བསྔལ་ལོ། །དེ་
ལ་ཐར་བར་འདོད་པས། དཔེར་ན་ས་བོན་མེ་ལ་བསྲེག་ན་འབྲས་བུ་ཆུ་ལུད་རྐྱེན་དང་འཕྲད་
ཀྱང་མྱུ་གུ་མི་སྐྱེ་བ་དང་འདྲ་བར། རྨི་ལམ་ཀུན་གཞིའི་དཀྱིལ་ནས་ས་བོན་ཡོད་པ་དེ། ལམ་དུ་
བསྒྱུར་བས་ས་བོན་ཆོམ་[ བཅོམ] ནས་འབྲས་བུ་ཡང་དངོས་སུ་ཆོམ་[ གཞོམ ] པར་འགྱུར་ཏེ།
དུས་འདི་ནས་བར་དོའི་ལམ་ཚོད་འཛིན་པ་ཡིན་ཏེ། རྨི་ལམ་ལ་མ་ཟིན་ན་སྤྱོད་ལམ་མི་ཟིན།
སྤྱོད་ལམ་ལ་མ་ཟིན་ན་བསྒོམ་པ་ཡང་མི་ཟིན། དེ་ལ་མ་ཟིན་པས་བར་དོ་ལ་མི་ཟིན༑ དེ་ལ་མ་
365

ཐེག་པ་ཆེན་པོ་གསང་སྔགས་མ་རྒྱུད་ཐུགས་རྗེ་ཉི་མའི་རྒྱུད་གསུམ།
ཟིན་པས་འཁོར་བའི་རྒྱ་མཚོར་འགྲེད་ལ་འཆོར་བས། སྐྱེ་བ་འབུམ་ཕྲག་ཏུ་ངན་སོང་གསུམ་གྱི་
དོང་དུ་ལྟུང་བར་འགྱུར་ཏ་རེ། དེས་ན་ལྟ་བ་ནི་ཕྱི་སྣོད་དང་ནང་བཅུད་སྣང་སྲིད་རྨི་ལམ་ལྟ་བུར་
བལྟས་པས༑ ཡིན་ཀྱང་རྨི་ལམ་ཙམ་ཞིག་ཡིན། སྣང་ཡང་རྨི་ལམ་ གྱི་ རང་བཞིན་དུ་འདུག
ཤར་ཡང་རྨི་ལམ་ལྟ་བུར་འཆར་བ་ཡིན་ནོ། །དེས་ན་བསྒོམ་ཡང་རྨི་ལམ་ལྟ་བུར་བསྒོམ་པས།
སྣང་བའི་[ སྦྱངས་པའི] ཡོན་ཏན་རྨི་ལམ་ལྟ་བུར་དག་ནས། ལས་དང་སྤྱོད་པ་སྟོབས་དང་
ཐུགས་རྗེ་ཐམས་ཅད་ཀྱང་རྨི་ལམ་ལྟ་བུར་འགྱུར་བ་ཡིན། དག་པའི་སྣང་བ་དང་། མཁའ་
འགྲོའི་སྤྱན་འདྲེན་དང༌། ཡི་དམ་གྱི་མངོན་སྣང་ཐམས་ཅད་ཀྱང་རྨི་ལམ་ལྟ་བུར་ཐམས་ཅད་
འཆར་བས། འབྲས་བུ་ཡང་རྨི་ལམ་ལྟ་བུར་སངས་རྒྱས་ཐོབ་པ་ཡིན་ཏེ། དཔེར་ན་རྨི་ལམ་གྱི་
འབྲས་བུ་ཅི་ཞེ་ན། ཆེ་བ། མང་བ། བཟང་བ། མྱུར་བ། གྲུབ་པ༑ འགྱུར་བ། སྤྲུལ་པ།
བགྲོད་པ། མཐོང་བ། འཕྲད་པ། མྱོང་བ་ལས་སོགས་བསམ་དུ་མེད་པ་ཡོད་པ་སྟེ། རྨི་ལམ་ཆེ་
བ་ནི། རང་ལུས་ཆུང་བ་ལས་རི་བོ་ཙམ་དུ་འགྱུར་བ་བཞིན་དུ། ཆེན་པོའི་ཡོན་ཏན་ཀྱང་འཐོབ།
ཉུང་བ་གཅིག་པུ་ལས་མང་པོ་བརྒྱ་སྟོང་དུ་སྤྲུལ་པ་བཞིན་མང་པོའི་ཡོན་ཏན་མཐའ་ཡས་ཀྱང་
འབྱུང་། ངན་པ་སེམས་ཅན་རང་རྒྱུད་པ་ལས་བཟང་པོ་གཞན་སྣང་གི་ཡོན་ཏན་དང་བཀོད་པ་
དུ་མ་འབྱུང་བ་བཞིན་རང་ལ་སངས་རྒྱས་སུ་འབྱུང༌། མྱུར་བ་ནི་སྐད་ཅིག་གསུམ་གྱི་བར་ལ་ཡང་
རྨི་ལམ་གྱི་བྱ་བ་དུ་མ་འགྲུབ་པ་བཞིན་དུ། ལམ་ཡང་དེ་ལྟར་བགྲོད་པར་བྱེད། གྲུབ་པ་ནི་རང་
གྲུབ་[ རང་གིས་འགྲུབ] པར་མི་ནུས་པ་ཡང་རྨི་ལམ་གྱི་[ གྱིས] ལྷ་མི་གཞན་གྱི་བྱ་བ་ཡང་འགྲུབ་
པར་འགྱུར། འགྱུར་བ་ནི་ད་ལྟ་མིའི་ལུས་ཀྱང་ཁྱུང་དང་སེང་གེ་འབྲུག་ཏུ་ཡང་ད་ལྟ་འགྱུར་བ་
བཞིན་དུ་འབྲས་བུ་གསང་སྔགས་སུ་གནས་འགྱུར་ནུས༑ སྤྲུལ་པ་ནི་ཐ་མལ་པ་ཡང་ཡིད་ཀྱི་ལུས་
ཀྱི་[ ཀྱིས] སྤྲུལ་ནས་གར་འདོད་དུ་བྱེད། བགྲོད་པ་ནི་ལྷའི་གནས་དང་དགའ་ལྡན་དང་འོམ་མོ་
གླིང་ལས་སོགས་སུ་ཡང་འགྲོ་བར་འགྱུར། མཐོང་བ་ནི་མ་མཐོང་བའི་ཡུལ་དང་ལྷ་ཞལ་ཡང་ལྟ་
བར་བྱེད། འཕྲད་པ་ནི་སྔ་རབས་འདས་པའི་ཚོགས་དང་མ་བྱོན་པ་དང་ཡང་འཕྲད། མྱོང་བ་
ནི་རང་གི་སྔར་ཉམས་སུ་མྱོང་མི་སྲིད་པ་ཡང་མྱོང་བར་ནུས་པས༑ ལམ་གྱི་ཡོན་ཏན་བཅུ་དྲུག་པ་
:
366

༄༅། །མ་རྒྱུད་ཐུགས་རྗེ་ཉི་མའི་རྨི་བ་ལམ་དུ་ཁྱེར་བའི་འགྲེལ་པ་བཞུགས་པ་ལེགས་སྒོ། །
དང་ཡང་ཆ་མཐུན་པ་ཡིན་ཏེ། རྟོག་པར་སོང་ཡང་རྟོག་པ་ལམ་ཁྱེར། འཁྲུལ་པར་སོང་ཡང་
འཁྲུལ་པ་ལམ་ཁྱེར། སྡུག་བསྔལ་དུ་སོང་ཡང་སྡུག་བསྔལ་ལམ་ཁྱེར། སྒྱུ་མར་སོང་ཡང་སྒྱུ་མ་
ལམ་ཁྱེར་ཡིན་ཏེ། ༔ །རྨི་ལམ་ཡོན་ཏན་མཐོང་ལམ་ཡེ་ཤེས་འདྲ། །ཆེ་བས་སངས་རྒྱས་སའི་
ཡོན་ཏན་སྡུད། །མང་བས་གཟུགས་ཀྱི་བཀོད་པ་དུ་མ་འབྱུང༌། །བཟང་བས་འཕགས་པའི་ས་
ལ་བཀོད་[ འགོད] པར་བྱེད། །མྱུར་བས་སྐད་ཅིག་གསུམ་ལས་[ ལ] གྲངས་སུ་འདས། །
གྲུབ་པས་ལྷ་མི་གཞན་སྤྲུལ་བྱ་བ་འགྲུབ། །འགྱུར་བས་གཞན་ལུས་འབྲུག་ཁྱུངསེང་ཡང་བྱེད། །
སྤྲུལ་པ་མི་མཐུན་གྲངས་འདས་སྣང་བ་སྟོན། །བགྲོད་པས་དགའ་ལྡན་ལྷ་གནས་འོག་མིན་
ཕྱིན། །མཐོང་བས་ཡི་དམ་མཁའ་འགྲོའི་ཞལ་གཞན་ལྟ། །འཕྲད་པས་འདས་དང་མ་
!་བྱོན་བླ་
མ་མཇལ། །མྱོང་བས་སངས་རྒྱས་དགོངས་པ་ལེན་པར་ནུས། །རྟོག་པར་སོང་ན་རྣམ་རྟོག་
ལམ་ཁྱེར་ཡིན། །འཁྲུལ་པར་སོང་ན་འཁྲུལ་སྣང་ལམ་ཁྱེར་ཡིན། །སྡུག་པར་སོང་ན་སྡུག་བསྔལ་
ལམ་ཁྱེར་ཡིན། །སྒྱུ་རུ་སོང་ན་སྒྱུ་མ་ལམ་ཁྱེར་ཡིན། །རྫུན་པར་སོང་ན་རྫུན་སྣང་ལམ་ཁྱེར་
ཡིན། །བསླུ་བར་སོང་ན་བསླུ་བྲིད་ལམ་ཁྱེར་ཡིན། །འཆལ་བར་སོང་ན་འཆལ་སྣང་ལམ་ཁྱེར་
ཡིན། །འགལ་བར་སོང་ན་འགལ་སྣང་ལམ་ཁྱེར་ཡིན[ གོལ་བར་སོང་ན་ལོག་གོལ་ལམ་ཁྱེར་
ཡིན]། །སྒྲིབ་པར་སོང་ན་སྒྲིབ་བྱེད་ལམ་ཁྱེར་ཡིན། །གཟུང་པར་སོང་ན་གཟུང་འཛིན་ལམ་
ཁྱེར་ཡིན། །འདི་ལས་འདས་པའི་ལམ་གཞན་གང་ཡང་མེད། ༔ །སྒྱུ་མ་བཅུ་གཅིག་དཔེ་ཡིས་
མཚོན་པའི་ལམ། །བདེན་པ་ངོ་བོར་སྣང་བས་གཟུགས་བརྙན་ཏེ། །གཅིག་ལས་ཐ་དད་སྤྲུལ་
པས་ཆུ་ལྦུར་འདྲ། །རིག་པའི་རང་མདངས་འགྱུ་བས་བར་སྣང་གློག །གསལ་ལ་དངོས་བྲལ་
སྣང་བས་གཞའ་ཚོན་འོད། །རླུང་གི་གཡོ་བཞུད་རང་བཞིན་མིག་འཕྲུལ་ལྟར། །གནས་དང་
ལོངས་སྤྱོད་ཀུན་མྱོང་[ སྤྱོད] དྲི་ཟའི་གྲོང་། །འདོད་པའི་དོན་གྱི་ལན་སྟེར་བྲག་ཆའི་སྒྲ། །བེམ་
པོས་གཞིག་ དང་ འགག་མེད་ སྨྲིག་རྒྱུའི་ཚུལ། །འདི་འགགས་གཞན་ཞིག་ སྣང་བ་མིག་ཡོཪ་
དཔེ། །གཅིག་གིས་ཐམས་ཅད་ཁྱབ་བྱེད་ཆུ་ཟླའི་ཚུལ། །ཅིར་ཡང་བསྒྱུར་དུ་བཏུབ་པས་སྒྱུ་མ་
འདྲ། །ཤེས་རིག་སེམས་དང་བཅས་པ་རྨི་ལམ་ཡིན། །སྒྱུ་མ་ཆེན་མོ་མཁའ་འགྲོའི་དབང་ཕྱུག་
,
367

ཐེག་པ་ཆེན་པོ་གསང་སྔགས་མ་རྒྱུད་ཐུགས་རྗེ་ཉི་མའི་རྒྱུད་གསུམ།
:.
དེས། །ལམ་འདི་གཉན་པར་བྱ་ཕྱིར་རྫུ་འཕྲུལ་སྟོན། ཅེས་བཤད་པས། རྨི་ལམ་གྱི་ཡོན་ཏན་
མཐོང་ལམ་འདྲ་བ་འབྲས་བུ་བསམ་གྱིས་མི་ཁྱབ་པ་འབྱུང་བ་བཅུ་གཅིག མཐུན་དཔེ་དང་བཅུ་
གཉིས།
རྨི་ལམ་རྟོག་འཁྲུལ་གང་དུ་སོང་ཡང་འགལ་ཞིང་དོག་པ་མེད་པར་ལམ་དུ་ཁྱེར་བ་བཅུ་
གཅིག ཤེས་རིག་ངོ་བོ་དང་བཅས་པས་ངོ་བོ་ཉིད་བསྟན་པ་དང་བཅུ་གཉིས། རྨི་ལམ་ཅི་ལྟར་
ཡང་དགོས་འདོད་འབྱུང་བ་སྒྱུ་མའི་དཔེ་ཆེན་མཚོན་པ་བཅུ་གཅིག ལམ་གྱི་བྱ་ར་སྒྱུ་མ་ཆེན་མོའི་
མཁའ་འགྲོས་ཡོངས་སུ་བྱེད་པར་བསྟན་པ་དང་བཅུ་གཉིས་ཀྱིས་བསྟན་པའོ། །དེ་ལ་རྨི་ལམ་དེ་
རྟོག་པར་སོང་ཡང་རྣམ་པར་རྟོག་པ་དེ་ཉིད་ལམ་དུ་ཁྱེར་བས་རྣམ་པར་རྟོག་པ་རྨི་ལམ་ཙམ་ལས་
ཡེ་ཤེས་སུ་འཆར་བ་ཡིན་ནོ། །འཁྲུལ་པར་སོང་ཡང་འཁྲུལ་སྣང་དེ་ཉིད་རྨི་ལམ་ཙམ་དུ་ལམ་དུ་
ཁྱེར་བས་འཁྲུལ་པ་ཡེ་ཤེས་སུ་འཆར་རོ། །སྡུག་པར་སོང་ན་སྡུག་བསྔལ་དེ་ཉིད་ལམ་དུ་ཁྱེར་བས་
སྡུག་བསྔལ་གྱིས་བསྐུལ་བས་ཡང་དག་པའི་ལམ་ལ་འཇུག་པར་ནུས་སོ། །སྒྱུ་རུ་སོང་ན་སྒྱུ་མ་ལམ་
དུ་ཁྱེར་བས་རང་འདོད་པའི་འདོད་ཐོག་བོན་ཐམས་ཅད་སྒྱུ་མ་ཙམ་དུ་ངེས་པར་ཤེས་སོ། །རྫུན་
པར་སོང་ན་རྫུན་སྣང་ལམ་དུ་ཁྱེར་བས། སྣང་བ་རྫུན་པ་རྨི་ལམ་ལྟ་བུར་གྲོལ་པས་སྣང་མེད་ཡེ་
ཤེས་སུ་འཆར་རོ། །བསླུ་བར་སོང་ན་བསླུ་བྲིད་དེ་ཉིད་ལམ་དུ་ཁྱེར་བས། འཇིག་རྟེན་ཐམས་
ཅད་བསླུ་བྲིད་རྨི་ལམ་ཙམ་དུ་ཤེས་པས་བསླུ་མེད་ཡེ་ཤེས་སུ་འཆར་
་བསླུ་མེད་ཡེ་ཤེས་སུ་འཆར་རོ། ། །འཆལ་བར་སོང་ན་
འཆལ་སྣང་ལམ་དུ་ཁྱེར་བས། ཁམས་གསུམ་ནི་འཆལ་བ་རྨི་ལམ་ཙམ་དུ་ཤེས་པས་འཆལ་མེད་
ཡང་དག་ཡེ་ཤེས་སུ་འཆར་རོ། །འགལ་བར་སོང་ན་འགལ་སྣང་ལམ་དུ་ཁྱེར་བས་འགལ་བའི་
སྣང་བ་ངན་སོང་ས་གསུམ་རྨི་ལམ་ཙམ་དུ་ཤེས་པས་འགལ་མེད་ཡེ་ཤེས་སུ་འཆར་རོ། །གོལ་བར་
སོང་ན་ལོག་གོལ་ལམ་དུ་ཁྱེར་བས་ལོག་པར་གོལ་བའི་བདུད་མུ་སྟེགས་རྨི་ལམ་ཙམ་དུ་ཤེས་པས་
གོལ་མེད་ཡེ་ཤེས་སུ་འཆར་རོ། །སྒྲིབ་པར་སོང་ན་སྒྲིབ་བྱེད་ལམ་དུ་ཁྱེར་བས། ཉོན་མོངས་པ་
དང་ཤེས་བྱ་ཐམས་ཅད་རྨི་ལམ་ཙམ་དུ་ཤེས་པས་སྒྲིབ་མེད་ཡེ་ཤེས་སུ་འཆར་རོ། །གཟུང་པར་
སོང་ན་གཟུང་འཛིན་ལམ་དུ་ཁྱེར་བས། གཟུང་བ་ཡུལ་གྱི་དངོས་པོ་འཛིན་པ་སེ